བུ་ཁྱོད་རང་བསླེབས་ས་ནོར་འདུགའདི་གཙུག་ལག་སློབ་གཉེར་ཁང་ཞིག་རེད།འདི་ལ་མཆོད་ཁང་འདྲ་པོ་ཡོད་མ་རེད།ཡིན་ནའང་མཆོད་ཁང་ཡོད་སར་འཁྲིད་དགོས་གསུངས།ངས་དངོས་གནས་རེད་པས་ཞུས་པ་ཡིན།དེ་བཞིན་དུ་ལིའོ་སྤུར་ཌན་ཡིས་སེམས་བཟང་ངང་ནས་ང་མོ་ཊར་ནང་ལ་བཞག་སོང་།སྐར་མ་༢༠ཙམ་གྱི་རིང་ལམ་ཀར་མོ་ཊར་བཏང་ནས་ང་ཚོ་བསླེབས་སོང་།དེ་ལ་འགྲོན་ཁང་ཆེན་པོ་ཞིག་འདུགཕྱིའི་དབྱིབས་ནི་ནམ་རྒྱུན་ཁང་པ་འདྲ་པོ་མཐོང་།ལིའོ་སྤུར་ཌན་མཉམ་དུ་ནང་ལ་ཕྱིན་པ་ཡིན།ངས་ག་རེ་མཐོང་བ་ཡིན་ས་རེད་ཚོད་དཔག་བྱས་ད།ཁང་པ་དེ་ཆོས་ཚོགས་སུ་གྱུར།དེར་རྩིག་པའི་ངོགས་སུ་ཞལ་ཐང་དཔྱང་རྒྱུ་འདུགརུམ་གདན་དེ་བོད་པའི་རུམ་གདན་ཡིན་པ་འདྲ།ཤིང་ལེབ་སྒང་ལ་སྒོམ་རྒྱག་སའི་འབོལ་གདན་དེ་བསྡུས་ནས་བཞག་འདུག༧གོང་ས་མཆོག་གི་བཞུགས་ཁྲིའི་འགྲམ་དུ་མཆོད་ཤོམ་ཡང་འདུགམཆོད་ཤོམ་དེའི་ནང་༧རྗེ་ཙོང་ཁ་པ་དང་ཐུབ་དབང་།སྒྲོལ་མའི་སྐུ་འདྲ་བཅས་ཤོམ་འདུགམཆོད་ཤོམ་འོག་ཏུ་གསེལ་ཡོལ་བརྒྱུད་ནས་ཉི་མའི་འོད་ཟེར་འཚེར་ས་ལ་དགའ་ལྡན་ཤར་རྩེ་གྲྭ་ཚང་གི་དགེ་བཤེས་ཚུལ་ཁྲིམས་རྒྱལ་མཚན་ལགས་བཞུགས་འདུག་རྒན་ནི་དགའ་ལྡན་ཤར་རྩེ་གྲྭ་ཚང་གི་དགེ་བཤེས་ཞིག་རེད།ཉམས་ལེན་པ་ཞིག་དང་༧སྐྱབས་རྗེ་ཁྲི་བྱང་རིན་པོ་ཆེ་དང་༧སྐྱབས་རྗེ་ཟོང་རིན་པོ་ཆེ་མཆོག་གི་སློབ་མ་ཡང་རེད།ལོ་བཅོ་ལྔ་སྐབས།ཆུ་ཚོད་གཅིག་སྔོན་དུ་ལིའོ་སྤུར་ཌན་དང་ཐུགཁོང་གིས་ང་སྲང་ལམ་༡༣༥བར་དུ་མོ་ཊར་བཏང་ནས་འཁྲིད་སོང་།ནང་ལ་ཕྱིན་སྐབས་ཁང་པའི་ཟུར་དུ་བོད་པ་བླ་མ་ཞིག་སྒོམ་རྒྱག་བཞུགས་ཡོད་པ་དང་ཁོང་གི་སྟེང་དུ་༧རྗེ་རྩོང་ཁ་པའི་སྐུ་འདྲ་ཡོད་པ་འོད་དེ་བླ་མ་ལ་འཚེར་ཡོད་པ་མཐོང་བྱུང་།ང་ནང་ལ་ཕྱིན་པ་དང་ལིའོ་སྤུར་ཌན་ཡིས་དགེ་བཤེས་ལགས་དང་ངོ་སྤྲོད་གནང་སོང་།ངས་དགེ་བཤེས་ལགས་ལ་ལོ་རྒྱུས་ཚང་མ་ཞུས་པ་ཡིན།གང་འདྲ་ཡིན་པ།ལོ་སཱ་ཨན་ཇེ་ལེ་སཱ་བར་དུ་གང་འདྲ་བསླེབས།དེར་ཡོང་བའི་རྒྱུ་མཚན།དེ་དཔེ་ཡག་པོ་རེད་ཞེས་དགེ་བཤེས་ལགས་ཀྱིས་དེ་འདྲ་གསུང་གནང་བྱུང་།དེ་རིང་བླ་མ་མཆོད་པའི་ཚོགས་འབུལ་ཡ་ཉིན་དེ་རེད།ང་ཚོ་མཆོག་འབུལ་གྱིས་ཡོད་རེད།ཁྱེད་རང་དེ་རིང་དགོང་མོ་ཡོང་ན་གང་འདྲ་འདུག་གསུང་སོང་།ངས་ལགས་སོ་ཞུས་པ་ཡིན།ང་རང་ཞེ་དྲག་དགའ་སོང་།ང་རང་གཅིག་པུ་ལོ་སཱ་ཨན་ཇེ་ལེ་སཱ་ན་ཡོད།ལོ་༡༥ལོ་༡༦ཆགས་འགྲོ་རེད།ང་ལ་རང་དབང་ཐོབ།ང་ལ་ནང་པའི་དགེ་རྒན་ཐུགཕ་མ་ཚོས་ཚད་བཀག་ཡང་མེད།ང་གཅིག་པུ་ཆོས་ཚོགས་དེའི་ནང་བསླེབས་རྗེས་བླ་མ་འདི་དང་མཇལ་བྱུང་།འདི་འདྲ་གང་འདྲ་ཡིན་ནམ།ཡང་༧སྐྱབས་རྗེ་ཁྲི་བྱང་རྡོ་རྗེ་འཆང་དང་༧སྐྱབས་རྗེ་ཟོང་རིན་པོ་ཆེའི་སློབ་མ་དང་མཇལ་བྱུང་།